จังหวะการลงทุนมาแล้ว! อัพเดตตัวเลขเศรษฐกิจสหรัฐฯ พร้อมมุมมองการลงทุนจาก FINNOMENA - FINNOMENA
ล่าสุดสหรัฐฯ ประกาศตัวเลขการจ้างงานนอกภาคการเกษตร และตัวเลขการว่างงานออกมาแล้ว ลองมาดูมุมมองของ FundTalk กันครับว่าทำไมจังหวะนี้ถึงเป็นโอกาสที่ดีในการลงทุน!
16 มี.ค. 2561

มาได้จังหวะ! ตัวเลขการจ้างงานสหรัฐฯ กระฉูด ขณะที่ตัวเลขค่าจ้างแรงงานยังขึ้นไม่มาก พลิกตลาดหุ้นฟื้นตัว
เกิดอะไรขึ้น ?
ตัวเลขการจ้างงานนอกภาคเกษตรของสหรัฐฯ หรือ Non-farm payroll ของเดือน ก.พ. ประกาศออกมาสูงถึง 313,000 ตำแหน่ง สูงกว่าที่ตลาดคาดประมาณ 200,000 ตำแหน่ง
ขณะที่ตัวเลขการว่างงาน (Unemployment Rate) ประกาศออกมาที่ 4.1%
อีกตัวเลขหนึ่งที่สำคัญ คือตัวเลขค่าจ้างแรงงาน ซึ่งวัดจากตัว Average Hourly Earning หรือค่าจ้างรายชั่วโมงของทุกภาคของสหรัฐฯ ซึ่งเพิ่มขึ้น 0.1% ในเดือนที่ผ่านมาต่ำกว่าตลาดคาดอยู่ที่ 26.75$ ต่อชั่วโมง ขณะที่เดือนก่อนเพิ่มขึ้นถึง 0.3%
ดัชนี VIX ปรับตัวลง 11% มาที่ 14.6 ต่ำที่สุดนับแต่เดือน ก.พ. ที่ผ่านมา สะท้อนการคลายความกังวลของนักลงทุนในตลาดหุ้น
มุมมอง FundTalk
(+) ตัวเลขค่าจ้างที่ออกมาต่ำกว่าที่ตลาดคาด ส่งผลให้ Yield พันธบัตรไม่ดีดแรงมาก และค่าเงินดอลลาร์ไม่แข็งมากเหมือนที่มี shock ในช่วงเดือน ก.พ. ที่ผ่านมา (ดูรูปด้านล่าง)
และน่าจะไม่กดดัน FED ให้เร่ง speed การขึ้นดอกเบี้ยมาก *** จับตาการประชุม FED และ dot plot ที่จะประกาศ 21 มี.ค. นี้
(+) ขณะที่ตัวเลขการจ้างงานที่ออกมาดีมากหนุนตลาดหุ้นสหรัฐฯ โดยเฉพาะ NASDAQ กลับไปทำ all-time-high ได้อีกครั้ง
หลังจาก Non-farm payroll ประกาศออกมา ตลาด future ของหุ้นกลุ่ม Emerging Market ก็บวกกันถ้วนหน้ารับข่าวดี ในขณะที่ THD (ETF หุ้นไทยที่จดทะเบียนในอเมริกา) ที่ปรับเพิ่มขึ้นมาเกือบ 1%
จึงนับเป็นจังหวะที่ดีในการเข้าลงทุนในหุ้น หลังจากหลายๆ ท่านหยุดรอดูความผันผวนในช่วงก่อนหน้านี้ครับ หลายๆ ตลาดตอนนี้ย่อลงมาในระดับที่น่าสนใจทีเดียวรวมทั้งหุ้นไทยบ้านเราด้วย
FundTalk รายงาน
พิเศษ! 
สำหรับท่านที่มีบัญชี NTER อยู่แล้ว หรือสนใจเปิดบัญชีกับ NTER เพื่อลงทุน สามารถสอบถามเจ้าหน้าที่ NTER โดยตรงในเวลาทำการ ได้ที่ LINE ID : @NTER
หรือกดที่ลิงค์นี้ด้วยมือถือ http://line.me/ti/p/@nter ได้เลย
—————————-
Verified by
Jessada Sookdhis, CFA
Fundamental Investment Analyst on Capital Market # 019559
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน
ผู้เขียนบทความนี้มิได้รับค่าตอบแทนหรือมีส่วนได้ส่วนเสียกับบริษัทที่กล่าวถึงในบทความนี้แต่อย่างใด
ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้
แท็ก:
แชร์บทความ:
ผู้เขียน
FundTalk
คุณเจษฎา สุขทิศ, CFA เจ้าของนามปากกา FundTalk ปฏิบัติหน้าที่เป็น CEO ของ FINNOMENA โดยคุณเจษฎา มีประสบการณ์ยาวนานในสายงานผู้จัดการกองทุน มีความเชี่ยวชาญในการจัดพอร์ตลงทุนในสินทรัพย์ทั่วโลก และการเจาะลึกเพื่อเลือกหุ้นรายตัว